rlitschk/wikidir huggingface dataset:
D Hochschuel Bibra isch e staatligi Hochschuel fir aagwändti Wisseschafte z Bibra z Bade-Wirttebärg. Iri Schwärpinkt in Lehr un Forschig ligen uf dr Biet Bäuwäse, Energy, Bedribswirtschaft un Biotächnology. D Hochschuel isch am 1. April 1964 as staatligi Ingenieurschuel fir Bäuwäse grindet un 1971 zur Fachhochschuel glupft wore. Si het aafangs d Studiegäng Architäktur un Böuingenieurwäse aabote, 1978 isch dr Studiegang Bedribswirtschaft mit em Schwärpunkt Böu un Immobilie derzuchuu, wu in däre Form zum erschte Mol z Dytschland aabote woren isch. 1991 isch dr Studiegang Böuingenieurwäse/Projäktmanagement yygfiert wore un 1998 dr Studiegang „Gebeitächnik/Gebeiklimatik“ (syt 2014/15: Energy-Ingenieurwäse). Zum Wintersemeschter 2006/2007 isch mit em Bachelor-Studiegang „Pharmazeutischi Biotächnology“ e neie fachlige Schwärpunkt grindet wore. Är umfasst in dr Zwisfhezyt no zwee anderi Studiegäng: Induschtriälli Biotächnology un Biopharmazeutisch-Medizintächnischi Wisseschafte. Anne 2015 isch dr Gebeikumpläx vu dr friejerwe Dollinger-Realschuel no aijehrigem Umbäu as neie zäntrale Hochschuelcampus yygweit wore. Vorhär isch d Hochschuel uf e baar Standort im Stadtbiet verdailt gsii. Zäme mit dr Uniwersitet Ulm un dr Hochschuele Ulm un Nei-Ulm bildet d Hochschuel Bibra syt 2017 dr Hochschuelverbund „InnoSÜD“. Dr Verbund wird vum Bund un dr Länder im Rame vum Brogramm „Innovativi Hochschuel“ bis 2022 mit insgsamt 15 Millione Euro gferderet. D Hochschuel isch
D Schuel Wèéntel isch e Schuelgmäind im Wèèntel im Bezirk Tielschtoorff im Kanton Züri. D Schuel Wèèntel hät Primarschuele und Chindergärte z Oberwenige, z Niderwenige, z Schöfflistorff, z Schliinike und e Sekundarschuel z Niderwenige. Si isch am 1. Jänner 2010 us em Zämeschluss vo de Primarschuelgmäinde Niderweninge, Schliinike, Schöfflistorff-Oberweninge und de Sekundarschuelgmäind Niderwenige entstande. Schule Wehntal uf schulewehntal.ch Gmäind Oberwenige
Di Tächnisch Hochschuel Ulm isch e staatligi Hochschuel fir aagwändti Wisseschafte z Ulm. Anne 1960 isch d Vorgängerinschtituzion „Staatliche Ingenieurschule Ulm“ mit dr vier Studiegäng Maschineböu (Konschtrukzion), Maschineböu (Fertigung), Nochrichtetächnik un Feinwärchtächnik grindet wore. Syter 1971 het si dr Rang vun ere Fachhochschuel ghaa. Wäg em neie Landeshochschuelgsetz isch s 2006 in „Hochschule Ulm“ umgnännt wore. Syt em 1. Merz 2019 haißt d Hochschuel „Technische Hochschule Ulm“. Si het drei Standort z Ulm: Prittwitzstroß, Eberhard-Finckh-Stroß un Albert-Einstein-Allee. In däne segs Fakultete wäre 18 Bachelor-, 7 Master- un 10 Duali Studiegäng aabote: Fakultet Eläktrotächnik un Informazionstächnik Fakultet Mathematik, Natur- un Wirtschaftswisseschafte Fakultet Informatik Fakultet Maschineböu un Fahrzygtächnik Fakultet Produkzionstächnik un Produkzionswirtschaft Fakultet Mechatronik un Medizintächnik D Hochschuel unterhaltet Kooperazionsveryybarige mit Hochschuele in 20 Länder un insgsamt 55 Partnerschafte uf allne fimf Kontinänt. Studänte*ne vu dr Hochschuel Ulm chenne ai Semschter an aire vu dr 140 Partnerhochschuele studiere bzw. ire praktisch Studiesemeschter oder iri Abschlussarbet im Uusland mache. Di Tächnisch Hochschuel Ulm bietet näbe Bachelor- un Masterstudiegäng e kooperativ Doktorat mit uusgläsene Universitete in eme Promozionskolleg aa. Mit em Projäkt vu dr „Donauhochschuele“ het d Hochschuel e internazional Netzwärch zwische Hochschuele, Universitete un Induschtry an dr Donau lang uf em Themebiet regenerativi
D Fäudmusig Strättligä, umgangssprachläch ou aus Strättlig-Musig bekannt, isch äs Blasorcheschter us Thun i dr Schwiz. Es isch aus Verein organisiert. Vo 1958 bis 1991 isch äs vom national bekanntä Dirigänt u Komponischt Jakob Bieri gleitet wordä. D Fäudmusig Strättligä isch im Jahr 1881 gründet wordä. Denn isch Strättligä no ä eigeständigi Gmeind gsi, d Igmeindig i Thun het im Jahr 1920 stattgfundä. Im Jahr 1919 isch d Fäudmusig Strättligä äm Bärner Oberländische Musigverband biträtte, im Jahr 1921 ou äm Kantonalä u äm Eidgenössischä Musigverband. 1965 isch ds Blasorcheschter zum erschtä Mau im Radio gloffä. Im Jahr 1972 isch äs zum erschtä Mau im Schwizer Fernseh zgseh gsi; irä Sändig vor Margrit Hadorn. I dä Jahr 1981 u 1984 het mä je ä Plattä usegäh. Im Septämber u Novämber vom Jahr 1987 isch dr Verein nomau im Schwizer Fernseh ufträtte; i dr Sändig Gala für Stadt und Land mit äm Wysel Gyr. Im Jahr 2006 het dr Verein sys 125-jährige Bestaa gfyret u d CD Musik ist Trumpf usegäh. Im Jahr 2013 het mä es nöis Probälokal ufgmacht, wo mä im ene lääre Bitz vom ene autä Burähuus bout het. Im Jahr 2019 isch d Fäudmusig Strättligä ar Organisation vom
Pink Friday Pink Friday ìsch s’ Debüt-Schtüdioàlbum vu dr Hip-Hop-Sangera Nicki Minaj. Veräffentligt worra-n-ìsch’s àm 19. Nowamber 2010 vu Young Money Entertainment, Cash Money Records un Universal Motown. Uffgnumma worra-n-ìsch’s ìn da Joohra 2009 un 2010. D’ Vorraiter-Sìnggels vum Àlbum sìnn Your Love un Right Thru Me, wo jewills ìm Jüüni un Septamber 2010 veräffentligt worra sìnn. Drzüa ìsch vorhaar d’ gmainsààma Sìnggel zamma mìt’m àmerikànischa Rapper will.i.am, Check It Out, üssagànga gsìì. A drìtta Sìnggel, Moment 4 Life, ìsch zamma mìt’m kànàdischa Rapper Drake uffgnumma worra ùn ìm Dezamber 2010 üssagànga. Uff dr Deluxe-Ufflààg, wo-n-eewafàlls àm 19. Nowamber üssagànga-n-ìsch, sìnn dräi wittera Liader z’ loosa, drunter Super Bass, wo-n-a ìnternàzionààler Ärfolg ghàà hàt. Pink Friday veraint verschììdana Genres, wia Pop, Hip-Hop un R&B. Zem Àlbum hann vììla Produzänta biitrajt, wia dr J. R. Rotem, dr Bangladesh, dr Swizz Beatz, dr T-Minus un dr will.i.am. Uff d’ Veräffentligung vum Àlbum hàt maa làng gwàrta. Noh dr Veräffentligug ìsch Pink Friday mìt 370.000 Verkaif uff Plàtz zwai vum Billboard 200-Chart gsìì. Schpeeter ìsch s’ Àlbum bis àm Plàtz ains ìn da Verainigta Schtààta glunga un ìsch ìn dam Lànd mìt dräifàcha Plàtiin-Schàllplàtta-n-üsszaichent worra. Noh ema groossa Rachtsschtrait zwìscha da Plàttafirma hàt
D Marlies Lansche (* 12. Merz 1963 z Meerschburg) isch e dytschi Gaschtwirti un alemannischi Dialäktautori. D Lansche isch z Meersburg uf d Wält chuu un z Dingelsdorf ufgwagse, wu syter 1975 e Stadtdail vu Konschtanz isch. Mit irem Mann Rüdiger fiert si z Dingelsdorf s Gaschthuus „Rose“ mit ere Pension. Wu d Muettersproch-Gsellschaft anne 2000 e Wettbewärb uusgschribe het zum e Asterix-Heftli ins Alemannisch z ibersetze, het d Lansche aagfange mit Schrybe im Dialäkt. Si het verschideni Gedicht un Gschichtli im Heftli vu dr Muettersproch-Gsellschaft vereffetligt un au ne Gschicht fir d CD „Horch emol“ bydrait, wu anne 2015 uusechuu isch. D Lansche isch Mitglid bi dr Muettersproch-Gsellschaft un engaschiert si in dr Regionalgruppe „Seealemanne“. d Marlies Lansche uf dr Websyte vu dr Muettersproch-Gsellschaft
Die Kanarische Insle oder churz au d Kanare sin ä Inselgruppe im Atlantik, wo geographisch zue Afrika, politisch aber zue Schpanie ghört. Si ligge öbbe 150 km weschdlich vo Südmarokko. Drzue ghöre d Insle Teneriffa, Fuerteventura, Gran Canaria, Lanzarote, La Palma, La Gomera, El Hierro un etlichi chliineri und teils unbwohnti Insle. D Bezeichnig "Kanare" chunnt vermuetlich vom latinische Wort Canis (»Hund«), wil de Sag noch d Insle vo grosse Hünd bewacht worde sin.
Mundart in der Schule (alemannisch Dialäkt in dr Schuel) haißt e Projäkt, wu Dialäktautor*ne in Schuele bringt, wu si Unterrichtstunde zum Thema Dialäkt mache. Anne 2003 hän Mitglider vu dr beede Verain Muettersproch-Gsellschaft un schwäbische mund.art e. V. uf Aaregig vum „Forum Volkskultur“ dr Arbetskrais „Mundart in der Schule“ grindet. Där Arbetskrais het druf e Kunzäpt fir d Ferderig vum Dialäkt entwicklet, nämli ass Dialäktchinschtler*ne, -autor*ne, Musiker*ne un Kabarettischte*ne in Schuel yyglade wäre go dert e Doppelstund zum Thema Dialäkt halte in dr Klasse, in Arbetsgmainschafte un bi Projäktdäg. Zue däne Veraastaltige git dr Arbetskrais e chlai Honorar as Zueschuss. Ab 2005 het me in eme Pilotprojäkt des Kunzäpt uusbrobiert un het bal druf entschide, des regelmäßi aazbiete. Im Friejohr 2006 het s an dr Landesakademy Calb e Lehrerfurtbildig zum Thema „Mundart in der Schule – Begegnung mit Mundartkünstlerinnen und –künstlern in Schule und Unterricht“ gee. Dert het mer s Kunzäpt wyterentwickelt un au verschideni Unterrichtsprojäkt derzue entwickelt. Aafangs sin s nume Chinschtler*ne us em Schwebische un vu Sidbade gsii, ab 2007 sin au sonigi us em Norde vu Bade-Wirttebärhg derzuechuu, also us em Sidfränkische, Oschtfränkische un Rhyfränkische. Finanziäll gferderet wird s Projäkt dur s Kultusminischterium, dr Ferderverain „Schwäbischer Dialekt
D Setra S 319 NF isch en Niederflurbus vo Setra, wo unerer Produktgruppe „MultiClass 300“ abote worde isch. Ds NF im Name steit für Niderfluer. D S 319 NF wird im ÖPNV igsetzt. 2006 isch d Produktion vo dwm Modell igstellt worde. Als Nahfolger für d S 319 NF stellt Setra im Jahr 2015 d Setra S 418 LE business vor. Mittlerwile isch d S 319 NF gröchssteteils durch zwölf Meter langi Büs, wie de Mercedes-Benz Citaro, de MAN Lion’s City oder em Iveco Crossway, ersetzt worde. Näbe de Niderfluervariant giz en Hochfluervariante vo dem Bus mit der Bezeichnig S 319 UL. En Variante mit zwei Achse und 12 m Längi isch uner der Modellbezeichnig S 315 NF abote worde. Der S 319 NF isch wahlwis mit ere zuesätzliche Tür hiner der hinere Achs lieferbar gsi. Witerhin hets für d Autokraft GmbH en spezielli Variante mit ere eiflüglige Fronttür gä. Setra S 313 UL – 11-Meter-Variante (2 Achse) Setra S 315 UL – 12-Meter-Variante (2 Achse) Setra S 316 UL – 13-Meter-Variante (2 Achse) Setra S 317 UL – 14-Meter-Variante (3 Achse) Setra S 319 UL – 15-Meter-Variante (3 Achse) Setra SG 321 UL – 18-Meter-Gelenkbus-Variante (3 Achse) Setra S
D Setra S 315 NF isch en Niederflurbus usem Hus Setra, wo da uner der Produktgruppe „MultiClass 300“ abote worde isch. Ds Fahrzüg isch zum Bus of the Year 1997 gewählt worde. Ds NF im Name steit für Niderfluer. Der S 315 NF wird im ÖPNV igsetzt. 2006 isch d Produktion vom S 315 NF zu Gunste vo sinem Nahfolger der S 415 NF igstellt worde. Mittlerwile isch der S 315 NF gröchssteteils durch neueri Büs wie em Mercedes-Benz Citaro, em MAN Lion’s City, de Setra S 415 NF oder de Iveco Crossway ersetzt worde. Näbe der Niderfluervariant giz au no en Hochfluervariante vo dem Bus, wo d Bezeichnig S 315 UL treit. En Variante mit drei Achse und 14,47 m Längi isch uner der Modellbezeichnig S 319 NF abote worde. Setra S 313 UL – 11-Meter-Variante (2 Achse) Setra S 315 UL – 12-Meter-Variante (2 Achse) Setra S 316 UL – 13-Meter-Variante (2 Achse) Setra S 317 UL – 14-Meter-Variante (3 Achse) Setra S 319 UL – 15-Meter-Variante (3 Achse) Setra SG 321 UL – 18-Meter-Gelenkbus-Variante (3 Achse) Setra S 300 NC – 12-Meter-Stadtbus-Variante (2 Achse, dreitürig), Baujahr 1989–1995 Setra S 319 NF – 14,5-Meter-Variante (3 Achsen, teilwis mit
Fly [flaɪ](info) ìsch a Liad vu dr Rapperin Nicki Minaj ìn Zammaschàffa mìt dr Sangera Rihanna. S’ Liad ìsch vum J.R. Rotem un em Kevin Hissink produziart un vu dr Minaj zamma mìt àndra Litt gschrììwa worra. ’S ìsch a Hip-Hop-Liad mìt R&B-Elemanta. Ärschììna-n-ìsch’s àm 30. Àugischt 2011, àls àchta un lätschta Sìnggel vun dr Minaj ìhrem Debü-Schtüdioàlbum Pink Friday. Ìm Liad wìrd um d’ Kràft grädd, womm’r brüücha, fìr d’ Klischee un d’ Negàtiwitäät ìwwerwìnda. S’ Liad ìsch ìn fìmf Lander bis ìm Top 20 glunga. ’S ìsch àlso aina vun dr Minaj ìhra ärfolgriichschta Mìtàrwet. Produziart worra-n-ìsch s’ Liad vum J.R. Rotem, wo vorhaar schuu zamma mìt dr Britney Spears, em Rick Ross un dr Leona Lewis gschàfft hàt. Ìn’ma Interview mìt MTV News hàt dr Rotem ärkläärt, àss’r dr Produzänt vu dr Nicki Minaj worra-n-ìsch, wial’r ainiga Liader üss Pink Friday gloost un sìe „inschpiriarend“ gfunda hàt. Ar hàt witter ärkläärt: „M’r sìnn fàscht àm And vùn ìhrem Projakt gsìì, ìch bìì-n-ìns Schtüdio kumma un ìch hàà-n-a pààr Liader [fìr sìe] ghàà. Unteràndrem hàt mìch [Fly] begaischtert. Wuni d’ Liader vorgschpììlt hàà, hàt sa gnàui gwusst, ‚Ja, dia Liader brüücha m’r fìr mii Àlbum!‘ Sa ìsch soo
D INSEAD (urspringli: Institut Européen d’Administration des Affaires) isch e privati Wirtschaftshochschuel (Graduate Business School) wu ire Sitz z Frankrych het. Si isch anne 1957 grindet wore un bietet verschideni Studiegäng im Beraich Bedribswirtschaft un Unternämesfierig aa. Si giltet as aini vu dr beschte Management-Universitete uf dr Wält un chunnt regelmäßig uf Spitzepositione in internationale Ranking. D INSEAD isch anne 1957 vum Georges Frederic Doriot, eme franko-amerikanische Harvard-Brofässer, z Fontainebleau grindet wore. D INSEAD isch dodermit di erscht Business School z Europa gsii. S Lehraagebot isch vu Aafang aa aaglähnt gsii an amerikanischi Vorbilder, vor allem an d Harvard Business School. Dr hitig Campus z Fontainebleau isch anne 1969 ufgmacht wore, syt 2000 git s e zweete Campus z Singapur un syt 2010 e dritte Campus z Abu Dhabi. Commons: INSEAD – Sammlig vo Multimediadateie www.insead.edu Harvard, INSEAD and the European MBA. In: Access MBA. (accessmba.com [abgerufen am 4. März 2018]). History of the MBA [MBA Friday Facts]. In: TopMBA.com. 22. August 2013 (topmba.com [abgerufen am 4. März 2018]).
D Hilda Jauslin (* 1932 z Basel) isch e Schwyzer Schriftstelleri. D Jauslin isch z Basel uf d Schuel gange un isch derno fir ai Johr uf Gämf. Si het im Buechantiquariat un Verlag Wepf z Basel gschafft un speter ne Uusbildig zur Gimnaschtik- un Pantomime-Lehreri gmacht. Si het au im Sälbschthilfzäntrum „Hinterhuus“ gschaftf. No dr Hochzyt isch si mit irem Mann anne 1957 uf Allschwil zoge, wu s hit no läbt. Si het drei Chinder.. D Jauslin schrybt Prosa un Gedicht iber Basel un d Region, uf Schriftdytsch um im Dialäkt. Anne 2002 het d Hilda Jauslin dr erscht Bryys bim Literaturwettbewärb „Oberheinischer Rollwagen“ gwunne mit dr Churzgschicht „Spaziergang, täglich“ un 2005 bim nämlige Wettbewärb dr dritt Bryys mit dr baseldytsche Gschicht „Dreiländerbligg.“ Erschti Sache het d Jauslin 1999 bis 2004 in dr Heft vu dr „Literaturkurve“ un dr „Offenen Szene Literatur“ un in Anthologie vereffetligt.. Ebbe und Flut. Basel 2003. Blaues vom Himmel. Basel 2006. Basel, d Fasnacht und der Ryy. Riehen 2004. Kopf Hand Werk. 2010. Les galets du Rhin/Rheinkiesel. 2012. Poesie-Kalender. 2015. Joruss-joryy, Baseldütschi Gidicht und Gschichte. Riehen 2005. Am Ryy, Baseldütschi Gidicht und Gschichte. Riehen 2010. Au zue dr Chinder-CD „Horch emol“ vu dr Muettersprooch-Gsellschaft
D Anna Katharina Keller (* 24. Jänner 1879 z Baasel; haimetberäächtigt z Baasel un z Waldcherch; † 31. Augschte 1962 z Baasel) isch e Schwyzer Lehreri, Schriftstelleri un Fraueräächtleri gsii. D Anna Katharina Keller isch as Doochter vum Karl Albert un dr Anna Katharina, geb. Eckenstein, z Baasel uf d Wält chuu. Si isch uf d Deechterschuel z Baasel gange un het no as Primaarlehreri z Binningen, z Gelterkinden un z Baasel unterriichtet. Dernääbe het si vu 1903 bis 1907 an dr Uniwersitet Baasel studiert un mit eme Diploom as Mittelschuellehreri abgschlosse. Si het 24 Johr lang as Sekundaarlehreri im Dreirooseschuelhuus Baasel glehrt un isch vu 1924 bis 1932 Iebigslehreri am Lehrerseminar Baasel gsii. Si het modäärni pedagoogischi Idee verdrätte wie die vum Gsamtunterriicht. Si isch Bresidänti vu dr Baasler Sekzioon vum Schwyzerische Lehrerneverain woore un vu 1920 bis 1924 däm sy Zäntraalbresidänti. D Keller het si fir di räächtli Glyychstellig vu dr Gschläächter engaschiert. An dr Lehrerneversammlig vum 24. April 1918 z Baasel het si ne Referaat iber «Glyychi Aarbet, glyyche Lohn» ghalte. Si isch Mitgrinderi vu dr Verainigung fir Frauestimmräächt Baasel un Umgeebig gsii. Näb em Beruf un no dr Pänsionierig het si as Schriftstelleri Proosaa un Lyrik
Dr André Hugel (* 19. Àuigscht 1929 z’ Riichawihr, Owerelsàss; † 15. Àuigscht 2022) ìsch a elsassischer Wiimàcher ùn Hischtooriker gsìì. Dr André Hugel ìsch ànna 1929 ìn’ra àlta Riichawihrer Wìnzerfàmilia-n-ùff d’ Walt kùmma. Ar ìsch dr Sùhn vùm Jean Hugel ùn vù dr Lina Zoll gsìì. Ar hàt a berüafliga-n-Üssbìldung z’ Beaune ìm Burgund ùn z’ Geisenheim ìn Hesse bikumma. Ar ìsch d’rnooh ìm Wiikonzärn vù siinera Fàmìlia-n-iigschtällt worra. Àls Laiter vù dr älfta Genràzioon hàt’r zamma mìt siina Briader Jean ùn Georges s’ Ùnternamma witter äntwìckelt. Ar hàt vor àllem d’ Wiiàrta Grossi Laüe ùn Schoelhammer bfäärdert. Dr Hugel ìsch àb 1978 Vorsìtzender vùm Riichawihrer Gsällschàft fìr Àltertummsforschung gsìì, ùn Presidànt vùm Elsassischa Raablànd- ùn Wiimüsee z’ Kiantza-n-àb 1979. Ànna 1985 ìsch’r drzüa Groossmaischter vù dr Elsassischa Schtefàànsbriaderschàft (Confrérie Saint-Étienne d’Alsace) gsìì –dàs ìsch a Wiibriaderschàft. Ìn Politik ìsch’r vù 1989 bis 1995 biigoordneter Bìrgermaischter vù Riichawihr gsìì, ùn drnooh Gmaindaroot vù 1995 bis 2001. Naawadràà hàt sìch dr Hugel fìr lokààla Gschìcht begaischtert. Ar hàt d’ Gschìcht vùm elsassicha Wiibàui güat kännt ùn hàt mehrera Biacher ìwwer d’ elsassischa Zwàngsiigezoogana ìm Zwaita Waltkriag gschrìewa. Ànna 2015 ìsch’r ìm Emmanuel Amara siim Belehrfilm Les Raisins de la guerre
Dr Moussa Gary (* 1. Àuigscht 1995 z’ Mìlhüüsa) ìsch a ehamààliger elsassischer Boxer. Ànna 2022 ìsch’r frànzeescher Maischter vu da Welters gsìì. Dr Moussa Gary schtàmmt vu Sanna ìm Owerelsàss. Ìn siina Jugendsjoohra-n-ìsch sii Vàtter gschtoorwa, àlso hàt sìch dr Gary mìt 15 Joohra-n-em Sanner Boxverain ààgschlossa, fìr siina Närwositäät beriawiga. Zwai Joohra schpeeter ìsch’r Amateur-Boxer worra. Àls Amateur hàt’r àn äbb 60 Kampf mìtgmàcht; doo hàt’r mìndeschtens 44 Kampf gwunna. Noh ainem Joohr hàt’r ìm Friahjoohr 2016 fànga-n-àà trääna, fìr Profi-Boxer wara. Sii äärschter Profi-Kàmpf hàt’r ìm Hornung 2017 z’ Sanna ìn viar Runda geega dr Luxämburger Benoît Hel gschpìelt. Ìm Oktoower 2020 hàt’r z’ Plowdiw àm äärschta internàzionààla Kàmpf geega dr Bülgààr Yosif Panov mìtgmàcht. Ìn dr säckschta Runda-n-ìsch’r zem äärschta Mol betaibt worra. Ànna 2021 ìsch dr Gary bis àm Andschpìel vum Frànkrììch-Pokààl ìn dr Kàtegorii Welters glunga. S’ Andschpìel hàt’r geega dr Yanis Mehah verloora. Ìm Mai 2022 hàt’r z’ Sanna dr Jorick Luisetto gschlààga (95-94, 95-94,95-94) un ìsch domìt frànzeescher Maischter vu da Welters worra. D’ Äntschaidung vum Jury-n-ìsch àwwer umschtrìtta gsìì. Ìm saalwa Monet hàt dr Gary ärfàhrt, àss’r a Àuigafahler hàt. Ar ìsch ìm Àuigscht 2022 àm lìnka-n-Àuiga operiart worra un hàt
D’ MTV Video Music Awards 2022 (anglisch 2022 Video Music Awards, kurz 2022 MTV VMAs) sìnn àm 28. Àuigscht 2022 ìm Prudential Center z’ Newark ìm US-Bundesschtààt New Jersey verlaiht worra. Moderiart worra-n-ìsch d’ Verlaihung vum LL Cool J, dr Nicki Minaj, un em Jack Harlow. D’ Minaj ìsch mìt’m Video Vanguard Award üsszaichent worra, wo-n-ìhr ìhra Ààhanger verlaiht hann. D’ Red Hot Chili Peppers hann dr Global Icon Award bikumma, wo-n-ìhr d’ Cheech & Chong verlììha hann. Verkìndet worra sìnn d’ Nominiarunga-n-àm 26. Jüüli 2022. D’ maischta Nominiarunga mìt sìewa Schtìckla hann d’ dräi Rapper Kendrick Lamar, Jack Harlow un Lil Nas X bikumma, dìcht gfolgt vu dr Doja Cat un em Harry Styles mìt säcks Schtìckla. Drbii sìnn jedoch dr Harlow un dr Lil Nas X gmainsààm mìt’m Liad Industry Baby nominiart worra. D’ Nominiarunga fìrs Liad vum Summer, d’ Grupp vum Joohr un s’ Àlbum vum Joohr sìnn àm 19. Àuigscht 2022 ààkìndigt worra. Vum 22. bis àm 25. Àuigscht hann m’r fìr d’ Grupp vum Joohr känna wähla. D’ Wàhl fìrs Liad vum Summer ìsch vum 25. bis àm 27. Àuigscht gsìì. Vum 27. Àuigscht bis àn dr Priisverlaihung hàt maa fìrs Àlbum vum Joohr känna
Dr Anton Dichtel (* 18. Septämber 1901 z Brilon, Saarland; † 29. April 1978 z Fryburg) isch e dytsche Bolitiker (zerscht Zäntrum, speter CDU) gsii. Dr Anton Dichtel isch e Suhn vum Schrynermaischter Wilhelm Dichtel (1869-1914) un dr Wilhelmine Dichtel, geb. Dohle (1874-1947) gsii. Är isch z Brilon mit vier Gschwischterig ufgwagse: Josef (* 1905), Franz (* 1907), Albert (* 1909) un Klemens (* 1914). Dr Anton isch z Brilon vu 1907 bsio 1915 uf d Volksschuel gange un het noch em Erschte Wältchrieg vu 1920 bis 1933 as Sekretär vu dr chrischtlige Fabrik- un Transportarbaitergwerkschaft z Brilon, z Essen, z Halle, z Magdeburg, z Berlin un ab 1924 z Fryburg im Brysgau gschafft. Syt Ändi 1920er Johr het si dr Dichtel au bolitisch engaschiert. Är het em Vorstand vu dr Zäntrumsbartei aaghert un isch fi die Bartei au Mitglid im Gmairot vu dr Stadt Fryburg gsii. Im Dritte Rych het er syni Ämter verlore, isch zytwylig verhaftet gsii un het derno vu 1933 bi 1946 in ere Fryburger Lääbesmittelgroßhandlig gschafft, zletscht as Prokurischt. Noch em Zweete Wältchrieg isch dr Dichtel Grindigsmitglid vu dr CDU gsii, fir die isch er wider in Gmairot z Fryburg yyzoge, speter het er au
Dr Wisedäler Alemannewäg (dt. Wiesentäler Alemannenweg) isch e Rundwanderwäg z Zäll im Wisedal, wu uf Dafele am Wäg alemannischi Gedicht bresäntiert. Dr Wanderwäg isch vum Schwarzwaldverain Zäll zue sym 100-jehrige Jubiläum anne 1984 yygrichtet wore. Uf 21 Dafele wäre alemannischi Gedicht mit Ibersetzige bresäntiert vu insgsamt 20 läbigi un verstorbeni Dichter*ne, wu im Wisedal läbe oder gläbt hän. Im 2022 isch dr Wäg renowiert wore. Dr Alemannewäg fang am Zäller Bahnhof aa un firt dur d Stadt zum Schwaneweier, wu dr Rundwäg aafangt. Dr Wäg fiert ab em Schwaneweier um dr Zäller Bärgfridhof in Wald ins Chüelloch, no dert am Himmelsbach lang bis zue dr Abzwygig Chüelloch-Wildeck, vu dert uus zum Schänzli, wu mer an hegschte Punkt vum Wäg chunnt un wu s e Grillblatz het. Vu dert uus goht s e schmale Bfad wider abezues dur dr Wald retuur zum Schwaneweier. Zitatdafele 1: Johann Peter Hebel Zitatdafele 2: Ernst Niefenthaler Zitatdafele 3: Gerhard Jung Zitatdafele 4: Paul Wagner Zitatdafele 5: Johannes Kaiser Zitatdafele 6: Maurus Gerner-Beuerle Zitatdafele 7: Uli Führe Zitatdafele 8: Markus Manfred Jung Zitatdafele 9: Roland Hofmaier Zitatdafele 10: Monika Schreiber-Loch Zitatdafele 11: Wolfgang Scheurer Zitatdafele 12: Marga Vogel Zitatdafele 13: Rudolf Schneider Zitatdafele 14: Gerhard Jung
Dr Francis Neil Aidan Gasquet /ˈfɹɑːnsɪs niːl ˈeɪdən gæsˈkeɪ/ (* 5. Oktoower 1846 z’ London àls Francis Neil Gasquet; † 5. Àwrìl 1929 z’ Rom) ìsch a anglischer benediktinischer Mänch, Hischtooriker un Kàrdinàl vu dr reemisch-kàthoolischa Kìrìch gsìì. Dr Gasquet ìsch s’ drìtta vu da säcks Kìnder vum Àrzt Raymond Gasquet gsìì. Sii Groossvàtter vàttersitts ìsch a frànzeescher Màrinaoffiziar gsìì, wo-n-ìm Làuif vu dr Belààgerung vu Toulon ànna 1793 ìn Anglànd üssgwàndert ìsch. Siina Müatter hàt vum Yorkshire gschtàmmt. Uff d’ Walt kumma-n-ìsch dr Francis Neil Gasquet àm 5. Oktoower 1846 àm Euston Place 26 ìm Viartel Somers Town z’ London. Ar ìsch ìn d’ kàthoolischa Downside-Schüal gànga, wo vu dr Àbtai Downside àbhangig gsìì-n-ìsch. Ànna 1865 hàt’r sìch àn da Benediktiiner ìm Prior vu Belmont ìm Herefordshire ààgschlossa. Ar ìsch d’rnooh ìn d’ Àbtai Downside gànga, wu-n-’r d’ Gelübda-n-ààglajt hàt; àls Oordanàmma hàt’r „Aidan“ (làtiinisch Aidanus) gwählt. Ar ìsch d’rnooh Seminàrìscht àm Pàpschtliga Anglischa Kolleeg z’ Rom gsìì un ìsch àm 19. Dezamber 1871 z’ Downside àls Priaschter gwäijt worra. Doo druff hàt’r sìewa Joohra làng àls Lehrer gschàfft. Vu 1878 bis 1885 ìsch’r Prior vu dr Àbtai Downside gsìì. Vu 1892 bis 1900 ìsch’r Forscher àm Britischa Müsee